Junko Tabei

nopo nga songulun tutumakad nulu Jepun. Yau nopo nga tondu di kumoiso nokorikot id timpak Nulu Everest, om tondu di kumoiso tuminakad ngai-ngai Turu Timpak miampai tuminakad timpak id takawas kopio montok tikid benua. Retrieved 29 December 2015Otake, Tomoko, "Junko Tabei : The first woman atop the world", Japan Times, 27 May 2012, p. 7

 Koposion Pogulu 
alt=Image of volcanic steam rising from a mountaintop|thumb|197x197px|Timpak Volcaninc Chausu do Nulu Nasu
Nosusu ii Junko Ishibashi ontok 22 Manom 1939 id Miharu, Fukushima, sabaagi tanak tondu kolimo mantad turu mogiadi-adi. Tapa dau pakalaja sabaagi momirin. Aandasan yau sabaagi do tanak ii olunggui o kotinanon nga tumimpuun yau do mindakod nulu ontok umul hopod toun maya iso tombului id Nulu Nasu. Asanangan yau do sipuut dii tu kiwoyo amu kompetitif miampai kolumison kokitanan posorili ii okito soiro korikot id timpak do nulu. Mulong pia do akawas rahi dau montok do lobi inggumu sumalakoi nulu, amu kosokodung paganakan dau tu kaanangan dau di nopo nga apagon om nokosiwat no ii Ishibashi do sumalakoi piipiro no masaan do id sikul takawas.

Mantad toun 1958 gisom 1962, minonilombus ii Ishibashi do pambalajalan dau id gana kesusasteraan Ingerris om Amerika id Universiti Tondu Showa. Id timpuunon nopo nga minamalan yau montok sumiliu sabaagi songulun mongingia nga kalapas do naayi pambalajalan dau guminulu kaagu yau montok popoindalan kaagu di gaab dau maya kotonudan piipiro kalab sumalakoi kusai. Sundung pia do haro ii minamaramit do ko'omungan dau sabaagi sumalakoi haro nogi ii monguhot do gaab dau montok tumanud sipuut dii kosoruan tonudon do tongokusai. Amu alaid mantad dii, naakanu ii Ishibashi do sumalakoi toinsanai nulu apangkal id Jepun, kosuang nogi Nulu Fuji.

Ontok umu 27 toun, nakasawo ii Ishibashi di Masanobu Tabei songulun sumalakoi nulu ii nointutunan dau masaan do ekspedisi kasalakaion Nulu Tanigawa. Misasawo diti sumusuhut nakaanu do duo tulun tanak: iso tana tondu kingaran Noriko om iso tanak kusai kingaran Shinya.

 Sukuon